《酬姚员外见过林下》
唐代·无可

扫苔迎五马，莳药过申钟。鹤共林僧见，云随野客逢。

入楼山隔水，滴旆露垂松。日暮题诗去，空知雅调重。

作者简介：无可，唐代诗僧，俗姓贾，范阳（今河北涿州）人，贾岛从弟。少年时出家为僧，尝与贾岛同居青龙寺，后云游越州、湖湘、庐山等地。大和年间，为白阁寺僧。与姚合过往甚密，酬唱至多。又与张籍、马戴等人友善。无可攻诗，多五言，与贾岛、周贺齐名。亦以能书名，效柳公权体。